CELEX: 62007CA0495
Language: sl
Date: 2009-01-15 00:00:00
Title: Zadeva C-495/07: Sodba Sodišča (prvi senat) z dne 15. januarja 2009 (predlog za sprejetje predhodne odločbe Oberster Patent- und Markensenat – Avstrija) – Silberquelle GmbH proti Maselli Strickmode GmbH (Znamke – Direktiva 89/104/EGS – Člena 10 in 12 – Razveljavitev – Pojem resne in dejanske uporabe znamke – Namestitev znamke na reklamne predmete – Brezplačno razširjanje takih predmetov kupcem proizvodov imetnika znamke)

7.3.2009   
            
            
               SL
            
            
               Uradni list Evropske unije
            
            
               C 55/3
            
         Sodba Sodišča (prvi senat) z dne 15. januarja 2009 (predlog za sprejetje predhodne odločbe Oberster Patent- und Markensenat – Avstrija) – Silberquelle GmbH proti Maselli Strickmode GmbH
   (Zadeva C-495/07) (1)
   
   (Znamke - Direktiva 89/104/EGS - Člena 10 in 12 - Razveljavitev - Pojem resne in dejanske uporabe znamke - Namestitev znamke na reklamne predmete - Brezplačno razširjanje takih predmetov kupcem proizvodov imetnika znamke)
   (2009/C 55/04)
   Jezik postopka: nemščina
   Predložitveno sodišče
   Oberster Patent- und Markensenat
   Stranki v postopku v glavni stvari
   
      Tožeča stranka: Silberquelle GmbH
   
      Tožena stranka: Maselli Strickmode GmbH
   Predmet
   Predlog za sprejetje predhodne odločbe – Oberster Patent- und Markensenat – Razlaga členov 10(1) in 12(1) Prve Direktive Sveta 89/104/EGS z dne 21. decembra 1988 o približevanju zakonodaje držav članic v zvezi z blagovnimi znamkami (UL 1989, L 40, str. 1) – Izguba pravic imetnika znamke – Pojem resne in dejanske uporabe znamke – Proizvodi (brezalkoholne pijače) kot darilo ob nakupu drugih proizvodov (tekstila)
   Izrek
   Člena 10(1) in 12(1) Prve direktive Sveta 89/104/EGS z dne 21. decembra 1988 o približevanju zakonodaje držav članic v zvezi z blagovnimi znamkami je treba razlagati tako, da imetnik znamke te znamke ne uporablja resno in dejansko za razred, v katerega spadajo predmeti, ki jih ponuja brezplačno kupcem svojih proizvodov, če jo namesti na te predmete.
   
      (1)  UL C 22, 26.1.2008.